Source: https://www.riigiteataja.ee/akt/429032016222
Timestamp: 2020-08-04 12:11:48+00:00
Document Index: 2353970

Matched Legal Cases: ['§ 3', '§ 4', '§ 5', '§ 6', '§ 22', '§ 156', '§ 3', '§ 4', '§ 5', '§ 6']

Riigieelarvest makstavate toetuste kasutamise kord – Riigi Teataja
Riigieelarvest makstavate toetuste kasutamise kord
Riigieelarvest makstavate toetuste kasutamise kord - sisukord
§ 3 Sotsiaaltoetuste ja –teenuste osutamise toetus
§ 4 Puuetega laste hooldajatoetuse ülejäägi kasutamine
§ 5 Toimetulekutoetuse maksmise korraldamise toetus
§ 6 Vajaduspõhise peretoetuse maksmise korraldamise hüvitis
RT IV, 29.03.2016, 222
Vastu võetud 23.03.2016 nr 46
Määrus kehtestatakse kohaliku omavalitsuse korralduse seaduse § 22 lõike 1 punkti 5 ja sotsiaalhoolekande seaduse § 156 lõike 3 alusel.
Käesolev kord sätestab riigieelarvest Sõmeru valla eelarvesse eraldatud vahendite kasutamise tingimused.
Toetust on õigustaotleda isikul, kelle rahvastikuregistris registreeritud elukoht on Sõmeru vald või kelle tegelik elukoht asub Sõmeru vallas.
§ 3. Sotsiaaltoetuste ja –teenuste osutamise toetus
(1) Täiendavat sotsiaaltoetust makstakse ja tehakse eraldisi sotsiaalteenuste osutamiseks riigieelarvest eraldatud rahaliste vahenditest. Riigieelarvest eraldatavat sotsiaaltoetuste ja –teenuste osutamise toetust võib kasutada:
1) invaabivahendite üürimiseks või ostmiseks;
2) lasteaia toidu- või kohamaksumuse võlgnevuse katteks;
3) eluasemekulude võlgnevuse tasumiseks;
4) haiglakulude ja hambaravi kompenseerimiseks;
5) eluaseme küttekulude eest tasumiseks;
6) ravimi ostmise kulude katmiseks;
7) ravikindlustuseta isikute ravikulude katmiseks;
8) dokumentide vormistamisega seotud kulude (riigilõiv, foto jne) kompenseerimiseks;
9) puudega isikule isikliku abistaja- või tugiisiku teenuse korraldamiseks;
10) puudega isikule eluruumi kohandamiseks;
11) puudega isikule sotsiaaltranspordi teenuse korraldamiseks;
12) võla-, karjääri-, psühholoogi- ja muude teenuse korraldamiseks;
13) puudega isikule päevahoiuteenuse korraldamiseks;
1) toimetulekutoetust või vajaduspõhist peretoetust saaval isikul või perekonnal;
3) mittetöötaval osalise töövõimega isikul;
4) töötul;
5) rahvapensioni saajal.
§ 4. Puuetega laste hooldajatoetuse ülejäägi kasutamine
Riigieelarvest eraldatava puuetega laste hooldajatoetuse ülejääki võib kasutada puuetega laste peredele:
1) eluruumi kohandamiseks;
2) invatõstuki soetamiseks;
3) haigla- ja taastusravikulude kompenseerimiseks;
4) abi- ja hooldusvahendite ostmiseks või rentimiseks;
5) puuetega laste suvelaagrite kulude hüvitamiseks;
6) intervallhoolduse korraldamiseks;
§ 5. Toimetulekutoetuse maksmise korraldamise toetus
Riigieelarvest eraldatavaid toimetulekutoetuse maksmise korraldamise vahendeid võib kasutada administreerimiskuludeks, mis kaasnevad sotsiaaltoetuste maksmise ja sotsiaalteenuste osutamisega:
2) täiendavate töötajate töölevõtmiseks või täiendava töökoormuse hüvitamiseks sotsiaaltöötajale;
3) sotsiaaltöötajale töövahendite (arvuti, mööbel, kaustikud, paber jms) ostmiseks;
4) jooksvaks remondiks kohaliku omavalitsuse üksuse hallatavates sotsiaaleluruumides;
5) muudeks põhjendatud kuludeks.
§ 6. Vajaduspõhise peretoetuse maksmise korraldamise hüvitis
Riigieelarvest eraldatavaid vajaduspõhise peretoetuse maksmise korraldamise hüvitist võib kasutada administreerimiskuludeks, mis kaasnevad vajaduspõhise peretoetuse maksmise korraldamisega.
(1) Toetuse saamiseks peab taotleja esitama Sõmeru vallavalitsusele avalduse, milles põhjendab toetuse või teenuse saamise vajaduse ning lisab sellele sissetulekuid ja võimalusel kulusid tõendavad dokumendid.
(2) Taotleja vastutab avalduses esitatud andmete õigsuse eest. Valeandmete esitamisel toetuse maksmine lõpetatakse ja makstud toetus nõutakse tagasi.
(1) Toetuse saamise või teenuse vajaduse otsustab sotsiaaltööspetsialist või tema asendaja. Avaldust menetlev ametnik võib avalduse põhjendatuse kontrollimiseks külastada taotleja kodu ja vestelda avalduse esitaja pereliikmega ning nõuda täiendavaid dokumente.
(2) Paragrahvis 3 nimetatud toetuse maksmise ja sotsiaalabi andmise või sellest keeldumise otsustab vallavalitsus sotsiaaltööspetsialisti või tema asendaja ettepanekul.
(3) Paragrahvis 3 nimetatud toetuste määramisest võib keelduda juhul kui:
1) avalduse esitaja ei esita toetuse määramiseks vajalikke andmeid;
2) valla eelarves puuduvad toetuse maksmiseks rahalised vahendid.
Toetus kantakse vallavalitsuse korralduse alusel avaldaja arveldusarvele, teenust osutanud asutuse arvele või makstakse avaldajale välja sularahas.
1) Sõmeru Vallavolikogu 27.10.2015 määrus nr 35,,Riigieelarvest makstavate toetuste kasutamise kord’’ tunnistatakse kehtetuks.
2) Määrus jõustub 01. aprillil 2016. a.